|  |  |  |  |
| --- | --- | --- | --- |
|  |  |  |  |
|  |  |  |  |
| **И З В Р Ш И Т Е Л** |  |  |  |
| **Љупчо Јованов** |  |  |  |
| **именуван за подрачјето** |  |  |  |
| **на Основниот суд** |  |  | **И.бр.** **1046/2023** |
| **Велес, Гевгелија, Кавадарци и Неготино** |  |  | **И.бр. 1047/2023** |
| **ул.Цано Поп Ристов бр.44/4** |  |  |  |
| **тел. 043-417-010**  **ljupcoizv@yahoo.com** |  |  |  |

Извршителот Љупчо Јованов од Кавадарци, врз основа на барањето за спроведување на извршување од заложниот доверител Комерцијална банка АД Скопје од Скопје со седиште на ул.Васил Иљоски бр.3, засновано на извршната исправа ОДУ бр.157/23 од 05.04.2023 година на Нотар Митко Милков од Кавадарци, ОДУ бр.447/19 од 18.07.2019 год. на Нотар Митко Милков од Кавадарци и ОДУ бр.599/19 од 23.09.2019 год. на Нотар Митко Милков од Кавадарци и ОДУ бр.31/22 од 31.01.2022 год. на Нотар Митко Милков од Кавадарци и ОДУ бр.155/23 од 05.04.2023 год. на Нотар Митко Милков од Кавадарци, против заложниот должник Трговско друштво за ископ на руди, производство на метали, трговија и услуги Еуроникел Индустри ДОО с.Возарци, Кавадарци од Кавадарци со седиште во с.Возарци и заложниот должник Друштво за изведување рударски и градежни работи Нова Инжинеринг ДООЕЛ од Кавадарци со седиште во с.Возарци, за спроведување на извршување во вредност 2.123.704.596,00 денари на ден 24.11.2023 година го составува следниот:

**З А К Л У Ч О К**

**ЗА ПРВА ПРОДАЖБА НА ПОДВИЖНИ ПРЕДМЕТИ СО УСНО ЈАВНО НАДДАВАЊЕ**

**(врз основа на членовите 108 и 109 од Законот за извршување)**

СЕ ОПРЕДЕЛУВА прва продажба со усно јавно наддавање на предмети по спецификација која е достапна во канцеларијата на Извршителот Љупчо Јованов кој ја врши продажбата.

Подвижните предмети се исклучиво во продажба заедно со недвижностите согласно Заклучокот на прва продажба со усно јавно наддавање по И.бр.1047/2023, И.бр.1048/2023 од 24.11.2023 година.

Почетната вредност на подвижните предмети заедно со почетната вредност на недвижностите изнесува 37.897.993,00 евра во денарска противвредност по среден курс на НБРСМ на денот на продажбата, која вредност претставува почетна цена за првото усно јавно наддавање.

Во цената не се вклучени јавните давачки кои произлегуваат од продажба на овие предмети и истите паѓаат на товар на купувачот.

Предметите се оптоварени со заложно право во корист на заложниот доверител Комерцијална Банка АД Скопје.

Продажбата ќе се одржи на ден 11.12.2023 година во 10.00 часот во просториите на канцеларијата на Извршител Љупчо Јованов од Кавадарци што се наоѓа на ул.Цано Поп Ристов бр.44/4.

Продажбата на предметите ќе се објави во дневниот весник Нова Македонија и електронски на веб страницата на Комората.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност. Гаранцијата се уплатува на сметката на Извршителот Љупчо Јованов од Кавадарци со седиште на ул. Цано Поп Ристов бр.44/4, со сметка број **300040000185110**, даночен број 5011006105980 депонент на Комерцијална Банка АД Скопје најдоцна заклучно со 07.12.2023 година.

Купувачот е должен да ја положи вкупната цена на предметите, веднаш по заклучувањето на наддавањето, а најдоцна во рок од три дена согласно член 112 став (1) од Законот за извршување.

Предметите што се ставени на продажба може да се разгледаат кај заложниот должник по претходно добиена дозвола од Извршителот а за подетални информации обратете се на телефонскиот број 043 417-010.

Овој заклучок се доставува до странките, а на учесниците на надавањето по нивно барање.

**И З В Р Ш И Т Е Л**

|  |
| --- |
| **Љупчо Јованов** |